(14 dage/13 nætter)
Dette er vores ultimative kør-selv tur på Island. En tur der tager dig hele vejen rundt om denne geografisk unge ø af ild og is, herunder de ofte oversete vest- og østfjorde og en uforglemmelig tur til Vestmannaeyjar, den berømte ø ud for Islands sydkyst. Den fleksible rejseplan giver dig tid til at udforske de fleste af de seværdigheder og naturlige vidundere, der gør Island til en unik rejsedestination. Pakken inkluderer overnatning i Reykjavik, Snæfellsnes, Vestfjordene, Nordvest Island, Akureyri, Egilsstadir, Vatnajökull området og Hvolsvöllur.
ISDK-04
13 overnatninger (budget/komfort), morgenmad inkluderet
Billeje efter eget valg med ubegrænset kilometertal, CDW og moms i 12 dage
En vejs transport på færgen Baldur (til Vestfjordene)
Hofsós varme svømmebassin
Besøg Dettifoss vandfald
Besøg Skaftafell
Ankomst til Keflaviks Internationale lufthavn i Island. Transport til Reykjavik via bus er inkluderet. Efter aflevering af bagagen på din indkvartering, foreslår vi dig at tage en tur rundt i det farvestrålende historiske centrum af Reykjavik, med besøg på nogle af de mange museer, butikker og caféer hvoraf de fleste er inden for en kort gåafstand af hinanden. Du vil også finde et stort udvalg af restauranter til at friste dine smagsløg. For endnu flere sanseoplevelser, tjek byens vibrerende natteliv og levende musikscene - en fantastisk måde at ryste jetlag af.
Dag 2: Borgarnes & Snæfellsnes
Hent din udlejningsbil om morgenen i Reykjavík og start din grand tour af Island ved at køre til byen Borgarnes, hvor du kan besøge Landnámssetur Museum, der er dedikeret til historien om Islands grundlæggere. Derefter fortsætter du mod halvøen Snæfellsnes, der længe har fremkaldt rejselyst og tryllebundet fantasien hos både den lokale befolkning og besøgende. Når du kører langs kysten finder du undervejs masser af interessante seværdigheder, f.eks. bugten Dritvik, de imponerende klipper Lóndrangar og Arnarstapi, det gamle fisker sted ved Hellnar og de mosbegroede lavamarker omkring Búðir samt gletsjeren Snæfellsjökull, for blot at nævne kun få af de mange seværdigheder. Tilbring natten på halvøen Snæfellsnes.
Kørselsdistance ca. 280 km.
Guidet tur i den 100 meter lange grotte Vatnshellir, ved Purkhólahraun
Dag 3: Breiðafjörður & Vestfjordene
Om morgenen kører du ombord på færgen Baldur ved Stykkishólmur og den sejler dig tværs over den store bugt Breiðafjörður, hvor den gør et kort ophold ved øen Flatey. Når du ankommer til Brjánslækur starter din tur om de fjerntliggende Vestfjorde, først med en kort omvej langs vej 614 for at beundre den fantastiske 10 km lange rødligt-gyldne sandstrand Rauðisandur. Derefter kører du videre mod landsbyen Patreksfjörður,
hvor du tilbringer natten. På vej til Patreksfjörður skal du holde øjnene godt åbne for det strandede "spøgelsesskib", Gardar BA64, der ligger på stranden i bunden af fjorden Patreksfjörður. Et af Islands ældste stålskibe. Hvis du har tid, vil du ikke fortryde en tur til Látrabjarg, Europas største fuglefjeld og kontinentets vestligste punkt, hvor du kan se søpapegøjer. Tilbring natten i Patreksfjörður.
Dag 4: Patreksfjörður til Ísafjörður
Fra Patreksfjörður fører din rejse dig fra den ene fjord til den anden, langs imponerende bjergkæder. Efter at du har passeret fjorden Tálknafjörður, kan du nyde en hurtig dukkert i den geotermiske bassin Reykjafjarðarlaug, beliggende i fjorden Reykjarfjörður, inden du kører videre langs fjorden Arnarfjörður. I fjorden kører du forbi det storslåede vandfald, Dynjandi, der fosser 100 meter over bjergsiden. Hrafnseyri er også et besøg værd, her finder du blandt andet tørvehuset hvor Jón Sigurðsson, en af nøglepersonerne i nationens selvstændighedskamp, voksede op i. Fortsæt mod de sidste destinationer af turen for i dag, langs fjordene Dýrafjörður og Önundarfjörður til Suðureyri, dit rejsemål for aftenen. Tilbring natten i Ísafjörður.
Kørselsdistance ca. 180 km.
Reykjafjörður varme svømmebassin
Tilbring dagen i og omkring byen Ísafjörður, "Vestfjordens Hovedstad" og regionens største by med de fleste indbyggere i Vestfjordene. Her finder du blandt andet nogle af de ældste, historiske huse i Island, der går helt tilbage til midten af det 18. århundrede. Her får du også mulighed for en guidet tur til øen Vigur, en lille charmerende ø og et paradis for naturelskere. Vi anbefaler også en tur til havnebyen Bolungarvík for et besøg på Ósvör Søfartsmuseum eller en tur til radarstationen på toppen af bjerget Bolafjall, (vejen er åben for trafik i juli og august) hvor du på en klar dag kan opleve en fantastisk udsigt over det ubeboede naturreservat Hornstrandir. Tilbring en anden nat i Ísafjörður.
Kørselsdistance ca. 50 km.
Dag 6: Suðureyri til Hrútafjörður
Den sidste del af din rejse langs Vestfjordene går fra Suðureyri til Hrútafjörður området. Nyd udsigten, når du navigerer langs de mange små, snoede fjorde ved Ísafjarðardjúp. Vi anbefaler at tage en pause i det frodige område ved Heydalur før du kører videre til Hólmavík. Der finder du ”Galdrasýning á Ströndum” et sted hvor du kan lære en ny magi eller to på det lokale museum for trolddom. Afslut dagen i Islands nordvestlige område Hrútafjörður. Tilbring natten i Hrútafjörður området.
Kørselsdistance ca. 370 km.
Dag 7: Skagafjörður området
Kør mod fjorden Skagafjörður, området kendt som ”mekkaet for den islandske hest”. I denne del af Island hvor siges antallet af heste overstiger antallet af mennesker. I Skagafjörður, holder du ved Hofsós, hvor vi anbefaler en dukkert i byens geotermiske swimmingpool og et besøg i det islandske udvandrings center, Vesturfarasetrið. Fortsæt videre mod den smukke Siglufjörður, hvor du vil finde det historiske centrum for den Islandske silde flåde. Afslut rundturen med et stop ved den smukke havneby Dalvík inden turen går mod Akureyri, dit rejsemål for aftenen. Tilbring natten i Akureyri.
Nyd de mange seværdigheder og aktiviteter i og omkring Akureyri. En charmerende by med udsigt ud over fjorden Eyjafjörður og kaldes ofte "Nordlandets hovedstad". I Akureyri finder du blandt andet mange velbevarede ældre huse, interessante museer, smukke botaniske have, fremragende restaurant og sommernætter der ikke bliver meget mere lysere.
Tilbring en anden nat i Akureyri.
Dag 9: Mývatn & Egilsstaðir
Kør mod Mývatn, et område kendt for ubeskrivelige overjordiske omgivelser og unikke økosystem, herunder et rigt fugleliv. Her finder du også de barske lava formationer af Dimmuborgir, som ifølge sagnet siges at rumme huldufólk, en slags trolde man ikke ønsker at forstyrre, og andre overnaturlige væsner. Længere mod øst møder du Hverarönd´s geotermiske område med klukkende mudderpøle og sydende gejsere. For en spændende omvej kør mod Dettifoss vandfaldet, omgivet af Jökulsárgljúfur´s stejle kløft vægge. Kør derefter mod Egilsstaðir, dit rejsemål for aftenen. Tilbring natten i Egilsstaðir området.
Kørselsdistance ca. 265 km.
Besøg på Dettifoss vandfald
Dag 10: Østfjordene & Höfn
Du zigzagger nu i sydgående retning langs fjordene i det østlige Island. Den naturskønne fjord Fáskrúðsfjörður, er et spændende stop, hvor der findes blandt andet minder om de mange franske fiskere der brugte fjorden som base for hundred år siden. Længere mod syd kører du forbi den historiske handelsstand Djúpivogur, hvilende ved foden af det store bjerg Búlandstindur. Kørslen videre til Höfn er ikke mindre betagende. Sort vulkansk sand strækker sig ned mod Atlanterhavet på din venstre hånd og det stigende højland til højre. Når du ankommer til Höfn, dit rejsemål for i dag, kan du smage hummeren byen er kendt for og derefter få en god nats hvile mellem gletsjeren Vatnajökull og Atlanterhavet. Tilbring natten i Höfn eller i det nærliggende Vatnajökull område.
Kørselsdistance ca. 260 km.
Dag 11: Vatnajökull og Det Sydlige Island
Den første del af turen i dag tager dig langs den sydlige side af Vatnajökull, Europas største gletsjer. Videre mod vest, må du ikke gå glip af de iskolde lagune Jökulsárlón, der tilbyder en unik mulighed for at opleve enorme isbjerge drive fra gletsjeren mod Atlanterhavet. I nærheden ligger Skaftafell området, der er en del af Vatnajökull National Park, en smuk omvej for at opleve Islands storslåede natur skønhed. På din vej mod vest, hvor du krydser store sletter dækket med sort sand og iskolde floder ankommer du snart til Vík, med den dramatiske Hjörleifshöfði halvø i nærheden og klippeformationerne Reynisdrangar lige syd for kysten. Den sidste del af dagens tur tager dig forbi den nu berømte (omend svært at udtale) gletsjer Eyjafjallajökull. Tilbring natten i Hvolsvöllur eller nærliggende område.
Kørselsdistance ca. 350 km.
Dag 12: Dag i Sydlige Island
I dag kan du udforske den sydlige del i din fritid. Du kan nyde nogle af de mange spændende aktiviteter i området, såsom hesteridning, en super-jeep tur til Þórsmörk eller en eventyrlig tur til vulkanen Eyjafjallajökull. Du kan også vælge at tage en kort sejltur på 30 minutter med en færge fra Landeyjar havn, for at udforske Vestmannaøerne, der meget tilpassende kaldes Nordens Pompeji.
Tilbringe en anden nat i Hvolsvöllur eller det nærliggende område.
Dag 13: Gyldne Cirkel & Reykjavik
Ingen rundtur på Island er fuldført uden et besøg til Islands mest kendte vandfald, den storslåede Gullfoss, der styrter ned i den 32 mtr. dybe kløft af Hvítá floden og som samtidig er kendt for den smukke dis der dannes ved faldet. Videre mod vest finder du det geotermiske område ved Haukadalur, hjem til den eneste Geysir, kilden til ordet "gejser", men i dag har dens mere aktiv nabo Strokkur taget sig af den imponerende luftakrobatik med glimrende succes. På din vej mod Þingvellir Nationalpark kan vi varmt anbefale et kort ophold i den hyggelige by Laugarvatn for et dampbad på Fontana Spa beliggende ved søen Laugarvatn. Afslut dagen tilbage i Reykjavik. Tilbringe natten i det centrale Reykjavik.
Dag 14: Afgang
I dag er det tid til din hjemrejse efter denne grand cirkel omkring Island. Transport til Keflaviks internationale lufthavn via bus i tid inden din check-in. Hvis dit fly er om eftermiddagen kan vi varmt anbefale et stop ved den Blå Lagune for et terapeutisk sættetid i det varme mineralvand.
Bemærk: Yderligere nætter kan tilføjes i Reykjavík, Suðureyri, Akureyri og Hvolsvöllur området på anmodning.